# **DECIZIA ETAPEI DE ÎNCADRARE**

**Nr. X din X.06.2024**

Ca urmare a solicitării de emitere a acordului de mediu adresate de **DEER SA – Sucursala Cluj-Napoca**, cu sediul în municipiul Cluj-Napoca, str. Ilie Măcelaru, nr. 28A, jud. Cluj, înregistrată la APM Cluj cu nr. 18450/14.07.2022, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 4967/28.02.2023, 9584/19.04.2024, 10099/26.04.2024, 10288/29.04.2024 și 13322/07.06.2024 , a punctelor de vedere/adreselor emise de alte instituții, înregistrate cu nr.: 18701/25.08.2023, 23842/07.11.2023, 8084/01.04.2024, 8365/04.04.2024, 10218/29.04.2024, 10662/08.05.2024, 11024/13.05.2024, 13456/11.06.2024 și …, precum şi a consultărilor desfăşurate în cadrul şedinţei Comisiei de Analiză Tehnică din data de 14.05.2024, că **,,*Modernizare LES M.T. din stația Florești, distribuitor CHE Gilău I (CHE Gilău I-S7.123, CHE Gilău I – S7.336, PTZ Baraj Gilău – PTZ tratare apă Gilău și PTZ Baraj Gilău – S7.126)”*-** propus a fi amplasat în comuna Gilău, satul Gilău, str. Someșul Rece, FN, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctu**l 13.a.) *”Orice modificări sau extinderi, altele decât cele prevăzute la***[***pct. 24***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)***din anexa nr. 1, ale proiectelor prevăzute în anexa  [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;***

b) amplasamentul este situat în intravilanul și extravilanul comunei Gilău, judeţul Cluj, constituie partial domeniu public și parțial proprietate privată; zona circulației rutiere – subzona circulației rutiere – pentru intravilan, conform Certificatului de urbanism nr. 140/07.05.2024 (Certificat de urbanism anterior nr. 128/31.05.2022 prelungit) emis de Primăria Gilău;

c) proiectul este de amploare redusă, teritoriul nu este inclus în listele monumentelor istoriceşi are ca scop: **modernizare LES M.T. din stația Florești, distribuitor CHE Gilău I**;

d) investiţia propusă se realizează în intravilanul și extravilan, teren cu folosința actuală – *fâneață, arabil, curți construcții, drum județen 107P*;

e) drumurile de acces existente vor fi întreţinute corespunzător, de către titular – dacă este cazul;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul va genera deşeuri din construcții sau alte tipuri de deșeuri rezultate din lucrările ce se desfășoară, care vor fi colectate selectiv și ulterior predate către operatori autorizați;

j) pentru realizarea lucrărilor nu este necesară *organizare de şantier;*

k) sunt prevăzute măsuri pentru refacerea mediului la finalizarea lucrărilor propuse;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Deciziei nr. 311/CJ/01.04.2024 emisă de AN Apele Romîne – ABA Someș Tisa - SGA Cluj, lucrările prevăzute vor fi fără impact asupra corpului de apă de suprafață Someșul Mic - av. ac. Gilău-cf. Nadăș; RORW2.1.31\_B3.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Modernizare LES M.T. din stația Florești, distribuitor CHE Gilău I (CHE Gilău I-S7.123, CHE Gilău I – S7.336, PTZ Baraj Gilău – PTZ tratare apa Gilău și PTZ Baraj Gilău – S7.126)”*,** încomuna Gilău, satul Gilău, str. Someșul Rece, FN, judeţul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente proiectului**;**

- lucrările se vor desfășura parțial pe imobilul proprietate privată - Nagy Attila,partial pe domeniul public și privat al comunei Gilău, parțial domeniul public al Statului Român în administrarea AN Apele Române-ABA Someș Tisa, parțial proprietatea SC Hidroelectrica SA, parțial domeniul public al Județului Cluj în concesiune către Compania de Apă Someș SA și parțial domeniul public al Județului Cluj – drum județean DJ 107P, pe traseul existent al circuitelor de distribuție energie electrică;

- în zona de protecție a Barajului Gilău (aval) și CHE Gilău I, traseul proiectat al LES se suprapune cu traseul existent al circuitelor de medie tensiune, astfel încât circuitele proiectate vor înlocui circuitele existente;

- ***lucrări de demontare*** – trei stâlpi aflați pe proprietatea privată – Nagy Attila;

- ***lucrări în instalații electrice***:

- montarea a trei stâlpi MT, pe proprietate privată (Nagy Attila) în axul liniei MT existente CHE Gilău I;

- realizarea unui racord în LES din LEA 20 kV alimentată Stația Florești, distribuitor CHE Gilău 1

(Stâlpul nr. 1, proiectat) până la PTz Baraj Gilău existent, în lungime de 93 m, cu cabluri de tipul A2XS2Y 3x1x150 mmp;

- realizarea unui racord în LES din LEA 20 kV alimentată din Stația Florești, distribuitor CHE Gilău 1 (Stâlpul nr. 2, proiectat) până la PT CHE Gilău I, existent, în lungime de 285 m, cu cabluri de tipul A2XS2Y 3x1x150 mmp;

* realizarea unui racord în LES din LEA 20 kV alimentată din Stația Florești, distribuitor CHE Gilău 1 (Stâlpul nr. 3, proiectat) până la PT CHE Gilău I, existent, în lungime de 285 m, cu cabluri de tipul A2XS2Y 3x1x150mmp;
* realizarea unui racord în LES din PTz Baraj Gilău existent până la PTz Tratare Apă Gilău, existent, în lungime de 380 m, cu cabluri de tipul A2XS2Y 3x1x150 mmp;
* linia electrică subterană se va amplasa pe marginea drumului județean DJ107P, pe o distanță de aproximativ 0,464 km;
* realizare prize de pământ, Rp ≤ 10 Ω, pentru stâlpii proiectați;
* lungimea traseului liniei proiectate este de 0,556 km (aprox. 36 ml traverasează terenul identificat ca domeniu public al Statului Român aflat în Administrarea AN Apele Române – ABA Someș Tisa);

***- lucrări de constructii:***

- realizarea de fundație turnată, tip pahar, din beton armat C16/20, pentru stâlpul proiectat de tip SC 15014 se va face astfel: trasarea gropilor, săparea gropilor şi realizarea sprijinirilor, execuţia fundaţiei monobloc tip pahar conform detaliilor din proiect și fixarea stâlpului în pahar; monolitizarea stâlpului în fundația pahar cu beton clasa C16/20, preparat cu agregate având granulaţia 0-16 mm, realizarea cǎciulii şi sclivisirea acestuia pe partea superioarǎ şi în lateral, nivelarea terenului din jurul fundaţiei;

- în zonele acceselor auto circuitele de medie tensiune se vor poza în tuburi PVC-M 110 mm încastrate în strat de nisip de 20 cm la adâncimea de -0,8 m față de cota terenului natural;

- realizare foraj dirijat pentru pozarea cablului A2XS2Y;

- realizare săpături în spațiul verde, pentru pozarea cablului A2XS2Y;

- la finalizarea lucrărilor terenul afectat de lucrări va fi adus la starea inițială;

- categoria de importanţă a construcţiei C (conform Regulamentului privind Stabilitatea Categoriei de Importanta a Constructiei aprobat prin HG nr.766/1997);

- clasa de importanţă a construcţiei III (conform CR0 /2002 Cod de proiectare. Bazele proiectării construcțiilor și P100-1/2013 Cod de proiectare seismică);

- molozul rezultat din demolări de beton și excedentul de pământ rezultat în urma săpăturii se vor evacua la o rampă de gunoi autorizată şi stabilită de către administraţia publică locală din zonă;

- materialele refolosibile rezultate din demolări care vor fi solicitate se vor transporta la sediul COR Cluj.

**Prevenirea eventualelor efecte negative semnificative asupra mediului:**

- se vor gestiona *toate sursele de zgomot care pot să apară pe tot parcursul derulării proiectului,* în mod corespunzător, cu respectarea legislației în vigoare;

- se va gestiona *toată activitatea desfășurată* pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări *toate utilajele și echipamentele folosite*, în vederea evitării oricăror prejudicii aduse mediului înconjurător;

- se vor *colecta corespunzător deșeurile rezultate și se vor preda operatorilor autorizați*;

- se va *amenaja terenul* la finalizarea lucrărilor;

- se vor respecta ***toate condițiile*** stabilite în Avizul de gospodărirea a Apelor nr….. emis de AN Apele Române –ABA Someș Tisa – SGA Cluj;

- se vor respecta ***toate mențiunile*** din Avizul de vecinătate favorabil nr. 4077/TFR/17.10.2022 emis de Doirecția Silvică Cluj - Ocolul Silvic Somețul Rece;

- se vor respecta ***toate mențiunile*** din Avizul favorabil nr. 2621/10.02.2023 emis de Garda Forestieră Cluj;

- se vor *respecta prevederile legislaţiei de mediu* în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Romina Ana LEOCA**

X.06.2024